CELEX: 62018TN0750
Language: bg
Date: 2018-12-21 00:00:00
Title: Дело T-750/18: Жалба, подадена на 21 декември 2018 г. — Briois/Парламент

4.3.2019   
            
            
               BG
            
            
               Официален вестник на Европейския съюз
            
            
               C 82/58
            
         
      Жалба, подадена на 21 декември 2018 г. — Briois/Парламент
      (Дело T-750/18)
      (2019/C 82/70)
      Език на производството: френски
      
         Страни
      
      
         Жалбоподател: Steeve Briois (Енен-Бомон, Франция) (представител: F. Wagner, адвокат)
      
         Ответник: Европейски парламент
      
         Искания
      
      Жалбоподателят иска от Общия съд:
      
                  —
               
               
                  да отмени решението на Европейския парламент от 24 октомври 2018 г. за приемане на доклада на комисията по правни въпроси A8-0349/2018, постановено по искането за снемане на имунитета на Steeve Briois (2018/2075 IMM),
               
            
                  —
               
               
                  да осъди Европейския парламент да заплати всички разноски по производството.
               
            
         Основания и основни доводи
      
      В подкрепа на жалбата си жалбоподателят излага три основания.
      
                  1.
               
               
                  Първо — нарушение на член 8 от Протокол № 7 за привилегиите и имунитетите на Европейския съюз (наричан по-нататък „Протоколът“), доколкото писмените изявления на г-н Briois, дали основание за наказателно преследване в държавата членка на произход, представлявали изразено от него мнение при изпълнението на парламентарните му задължения по смисъла на посочената разпоредба.
               
            
                  2.
               
               
                  Второ — нарушение на член 9 от Протокола, доколкото приемайки решението за снемане на имунитета на г-н Briois, Парламентът нарушил както буквата, така и духа на тази разпоредба, поради което това решение било недействително.
               
            
                  3.
               
               
                  Трето — нарушение на принципа на равно третиране и принципа на добра администрация.
                  На първо място жалбоподателят счита, че третирайки го различно от намиращи се в сходно положение депутати, Парламентът е нарушил спрямо него принципа на равно третиране и съответно и принципа на добра администрация, който предполага задължение за компетентната институция да провери внимателно и безпристрастно всички релевантни обстоятелства по случая.
                  На второ място жалбоподателят счита, че са налице множество улики, сочещи, че в неговия случай очевидно става дума за fumus persecutionis.